Plan 75

2022ko Chie Hayakawa japoniar zinema zuzendariaren film dramatikoa da.

 Sinopsia 

Japoniako gizartea geroz eta nagusiagoa da. 65 urtetik gorakoen kopurua gora doa, eta jaiotza tasa, ordea, behera. Gutxinaka eratuz doan krisi ekonomikoa da. Jende gazteari aukera bat emateko eta gizartean norberak duen erantzukizunaz jabetzeko sortu da Plan 75. Japoniako Gobernuaren proiektu bat da, nazioaren estutasun ekonomikoa lasaitzeko 75 urtetik gorakoak eutanasia egitera bultzatzen dituena. Protokolo, berme eta erraztasunez betetako prozesua da, eta izena ematen duten boluntarioek 100.000 yeneko ordainsaria jasotzen dute, haien sakrifizioarengatik. Parte hartzaileek diru hori erabil dezakete hil aurreko bidaia bat, bazkari garesti bat edo hiletaren gastuak ordaintzeko, norbere aukeran.

Istorioak hiru pertsonaia jarraituko ditu. Alde batetik, Hiromi aurkeztuko digu, Plan 75 programarako bezeroak lortzen dituen eta programan itsu-itsuan sinesten duen gaztea, bere osaba bezero gisa topatzen duenean gauzak birplanteatzen hasiko dena. Bestetik, Maria migratzaile filipinarra nagusien egoitza batean lan egitetik programan lan egitera pasatuko da, alabaren osasun tratamenduak ordaindu ahal izateko. Eta, azkenik, Michi, 78 urteko emakumea. Michik ez du familiarik, adina dela-eta lanetik kaleratu berri dute, eta haren etxea bota egingo dute: Plan 75 programan sartzea erabakiko du.

 Aktoreak 
 Chieko Baishō: Mishi Kakutani
 Hayato Isomura: Himoru Okabe
 Stefanie Arianne: Maria
 Yuumi Kawai: Yoko Narimiya
 Takao Taka: Yukio Okabe

 Erreferentziak 

 Kanpo estekak 

Kategoria:Japoniako film dramatikoak
Kategoria:Frantziako film dramatikoak
Kategoria:Qatarko film dramatikoak
Kategoria:Filipinetako filmak
Kategoria:Zahartzaroari buruzko filmak
Kategoria:Japonian girotutako filmak
Kategoria:Distopia filmak